Americká rapperka a speváčka Nicki Minaj prepísala históriu. Ako jedinej rapperke sa jej podarilo dosiahnuť zárobok z hudby 100 miliónov dolárov, čo je v prepočte viac než 94 miliónov eur. To robí z Nicki najbohatšiu rapperku na svete, o čom informovalo aj vydavateľstvo Young Money, pod ktorým Nicki Minaj vydáva.
Nicki Minaj sa pohybuje vo svete hudby od roku 2009. Počas svojej kariéry vydala mnoho úspešných hitov ako napr. Anaconda, Super Bass či Starships. Na svojom konte má 4 albumy a momentálne pracuje už na svojom piatom. Naposledy sa objavila songu Rich The Kid-a – Not Sorry z jeho nového albumu Boss Man, ktorý vydal von 13. marca 2020.